钦定古今图书集成/明伦汇编/家范典/第002卷 > 易经 > 《序卦传下》
## 钦定古今图书集成/明伦汇编/家范典/第002卷 > 易经 > 《序卦传下》

“夷”者，伤也。伤于外者必反其家，故受之以《家人》。

〈大全〉阎氏彦升曰：以利合者，迫穷祸患害相弃也。以“天属”者，迫穷祸患害相收也，《明夷》之伤，岂得不反于《家人》乎。

“《家》道穷必乖”，故“受之以《睽》。”

〈大全〉南轩张氏曰：夫家有父子之亲，夫妇之爱，然身不行道，则父子夫妇无复亲矣。此家道穷则乖离，所以“次《暌》也。”